Hereketa Azadî

Hereketa Azadî rêxistinek û partiyeke niştimanî û îslamî ya kurd e ku li bakurê Kurdistanê çalak e. Ew partiyeke nû ye û yek ji wan kêmanan e ku bi awayekî aktîv ala kurdî li ba dike û tabelayên kurmancî û zazakî di nav sînorên Tirkiyê de danîne.

Damezrênerê partiyê di hevpeyvînekê de got "Hereketa Azadiyê bi hukmê partî li Kurdistanê kar û barên sîyasî dike, herketeke îslamî ye lê li ser esasên Kurd û Kurdistanê tevdigere"

Hereketa Azadî ji nêz ve bi Partiya Maf û Azadiyan re kar dike û di sala 2023an de bi hev re tifaqek çêkir.

Hereketî Azadî di Çileya 2023’an de bi partiyeke siyasî ya Kurdistanî ya bi navê HEZKURD’ê re hevdîtin pêk anîbû û bi Partiya Doza Azadî yê re jî li ser mijarên kurdan nîqaş kiribûn. Hereketa Azadî, lê îdia dike ku ji Partiya Doza Azadî bijarteyeke çêtir e.

Roja damezrandina Tifaqa Azadî û Demokrasiyê ya Kurd ku HDP, YSP, KCD, DBP, Hereketa Azadî, û KKP jî di nav de ye, Serokê Partiya Azadî Ayetullah Asîtî got, “Bê yekîtî serkeftin çênabe. Divê em xeletî û rastiyên xwe diyar bikin û bi hev re tevbigerin. Divê em xeletiyên xwe bibînin. Ger em şer bikin em ê bi ser bikevin.”

Di sala 2020an de dema ku Hesen Nesrullah, serokê Hizbullahê Libnan, heqaret li Mesûd Barzanî kir, Hereketa Azadî bi daxuyaniyeke dirêj berevaniya Barzanî kir û Nesrullah wek tirsonek bi nav kir.

 Çavkanî